«­Հա­յոր­դի­ներ»ու զրու­ցա­կից­նե­րը լայ­նօ­րէն խօ­սե­ցան ­Մի­կո­յեա­նի բա­րե­գոր­ծու­թիւն­նե­րուն մա­սին. թէ ի՞նչ յա­տուկ վե­րա­բեր­մուն­քով ան Ս­տա­լի­նի ճան­կե­րէն ա­զա­տած է Ա­ւե­տիք Ի­սա­հա­կեանն ու այլ սի­րե­լի դէմ­քեր. թէ ինչ­պէ՞ս սա­տար հան­դի­սա­ցած է խորհր­դա­յին իշ­խա­նու­թեան օ­րով ­Րաֆ­ֆիի եւ ­Չա­րեն­ցի գոր­ծե­րու հրա­տա­րա­կու­թեան. թէ ինչ­պի­սի՞ տնտե­սա­կան ա­ռա­ւե­լու­թիւն­ներ ա­պա­հո­ված է ան ­Խորհր­դա­յին ­Հա­յաս­տա­նի ի նպաստ խորհր­դա­յին կեդ­րո­նի ծրա­գիր­նե­րէն եւ դեռ շատ ու­րիշ հրա­շա­գոր­ծու­թիւն­ներ, ո­րոնց մա­սին բան չի գի­տեր այ­սօ­րո­ւան քա­ղա­քա­ցին եւ պէտք է գիտ­նայ։ ­Թող նե­րո­ւի մե­զի ը­սել, որ այս բո­լո­րը լսած ենք ար­դէն բազ­միցս եւ բազ­մա­թիւ գու­նա­գեղ տար­բե­րակ­նե­րով։ Ա­նոնք կրնան նոյ­նիսկ ճիշտ ըլ­լալ եւ սա­կայն ա­ռայժմ ա­նոնք մաս կը կազ­մեն քննե­լի խնդիր­նե­րու թղթած­րա­րին։ ­Փաս­տը այն է, որ այդ բո­լո­րը քննող և ­հաս­տա­տող գի­տա­հե­տա­զօ­տա­կան ո­րե­ւէ ձեռ­նարկ գո­յու­թիւն չու­նի գի­տու­թեան ո­լոր­տին մէջ։ ­Գո­յու­թիւն ու­նի բեր­նէ բե­րան շրջա­նա­ռո­ւող ճոխ բա­նա­հիւ­սու­թիւ­նը «ազ­գա­նո­ւէր» ­Մի­կո­յեա­նի ի­րա­գոր­ծում­նե­րուն, որ կը սպա­սէ իր նո­ւի­րեալ եւ ա­նա­չառ պատ­մա­բա­նին։ Ի վեր­ջոյ մին­չեւ ե՞րբ մար­դիկ կրնան ա­պա­ւի­նիլ ­Սեր­գօ ­Մի­կո­յեա­նի յու­շե­րու գիր­քին՝ ­Մի­կո­յեա­նի դրա­կան կեր­պա­րը կա­ռու­ցե­լու հա­մար։ Տ­րա­մա­բա­նա­կան պի­տի չըլ­լա՞ր ակն­կա­լել, որ ­Մի­կո­յեա­նի այս ջա­տա­գով­նե­րը նա­խան­ձախնդ­րօ­րէն կազ­մա­կեր­պէին գի­տա­կան լիար­ժէք գնա­հա­տա­կա­նը ­Մի­կո­յեա­նի վաս­տա­կին, որ­պէս­զի հա­մայն հա­յու­թիւ­նը միան­գա­մընդ­միշտ տես­նէր բա­րին ու յո­ռին ­Մի­կո­յեա­նի ժա­ռան­գու­թեան մէջ եւ վերջ գտնէր այս ջղա­յին հեւ­քը ­Մի­կո­յեա­նի համ­բա­ւը փրկե­լու։